text: Напусна ни великият Георги Димитров-Джеки – Код Спорт
  Начало/Новини/Футбол/Напусна ни великият Георги Димитров-Джеки
  Александър Аврамовмай 8, 2021
  Българският футболен съюз с огромно прискърбие съобщава, че днес след продължително боледуване ни напусна един от най-великите футболисти в историята на страната ни Георги Димитров. Бившият капитан на "лъвовете" и "червените" загуби тежката битка с рака и почина на 62 години.
  Димитров е петкратен шампион на страната с ЦСКА, три пъти печели Купата на България, също толкова трофеи има и в турнира за Купата на Съветската армия. Полуфиналист за Купата на европейските шампиони през 1982 г., полуфиналист в КНК през 1989 г. За българския национален отбор дебютира на 29 ноември 1978 г. срещу Северна Ирландия и общо изиграва 77 мача за представителния тим, в които бележи 7 гола. Цели 56 двубоя носи капитанската лента на България.